Liga 1: CFR Cluj - Chindia Targoviste , duminică, ora 19:00 , Digi Sport 1

Liga 1: Politehnica Iasi - FCSB, duminică, ora 21:45, Digi Sport 1

Fostul preşedinte a declarat pentru Radio Sport 1 că se bucură de vestea bună în ceea ce îl priveşte pe Mario, însă îl sfătuieşte pe tatăl acestuia, Gino, să doneze un cec în valoare de 500.000 de euro pentru fiecare dintre cei doi copii rămaşi fără tată în urma accidentului.

"Eu m-am rugat la Dumnezeu pentru sănătatea lui Mario, chiar dacă Gino şi Justin Ştefan s-au constituit să mă bage la închisoare nevinovat, în dosarul cu drepturile TV. Dar îi recomand lui Gino să închidă problema: Să le facă celor doi copii rămaşi orfani câte un cec de 500.000 de euro pentru fiecare, pentru că dacă nu face pace, nici că o va avea toată viaţa cu familia decedatului.

Mario, un copil răsfăţat, a greşit grav. Dar problema ţine de educaţia prost primită, iar Gino trebuie să o rezolve cu acele cecuri şi să aibă grijă de acei copii nevinovaţi", a declarat Dragomir.

Starea de sănătate a lui Mario Iorgulescu s-a îmbunătăţit

Mario Iorgulescu s-a trezit din comă și starea lui de sănătate s-a îmbunătățit. Acestea sunt datele primite de procurorii români de la medicii clinicii din Italia, unde este internat fiul președintelui LPF.

Tânărul a trecut peste perioada critică, la mai bine de o lună după teribilul accident. El a fost deconectat de la aparate și a început să mănânce, informează Antena3.

Mario Iorgulescu este așteptat de anchetatori în România

Prin ordin european de anchetă au fost cerute informații de la spitalul unde este internat Mario Iorgulescu. Ulterior, datele au fost puse la dispoziția autorităților din România.

Procurorii au decis să nu suspende ancheta, dar nici să nu se deplaseze în Italia. Astfel, aceștia așteaptă ca starea de sănătate să-i permită lui Mario Iorgulescu să fie audiat. Mai exact, anchetatorii așteaptă ca fiul președintelui LPF să se întoarcă în România, informează sursa citată.

Etichete:

,

,

,